Prezident Shavkat Mirziyoyev 25 avgust - Urugvay mustaqilligi kuni munosabati bilan prezident Tabare Ramon Vaskesga tabrik yo‘lladi. Bu haqda davlat rahbari matbuot xizmati xabar bermoqda. Urugvayning eng muhim milliy bayramlaridan biri - Mustaqillik kuni 25 avgustda nishonlanadi. Shu kuni, 1825 yilda Urugvayning Braziliyadan mustaqilligi e’lon qilingan. Biroq, rasmiy ravishda mustaqil Urugvay Respublikasi uch yil o‘tib tan olindi.